Месцам дыслакацыі кожнай секцыі сталі традыцыйныя балійскія вёскі. Аўтар гэтых радкоў жыў у вёсцы Бедулу — прыгожым месцы з цудоўнай прыродай, унікальнымі помнікамі культуры і незвычайна ветлівымі людзьмі. Кожны маладзён выступіў з прапановамі наконт далейшага творчага ўзаемадзеяння. Пры гэтым былі ўхвалены ідэі беларускага боку. Сярод іх — правядзенне Міжнароднага фестывалю сацыяльных праектаў, арганізацыя фотавыставы ў мастацкай галерэі “Універсітэт культуры” і стварэнне электроннага рэсурсу (база даных) сацыяльна-культурных ініцыятыў. Вельмі пазітыўна адзначана сумесная прапанова Беларусі, Германіі і Інданэзіі па арганізацыі міжнароднай онлайн-канферэнцыі, накіраванай на выяўленне вопыту, праблем і вызначэння перспектыў валанцёрскіх праграм у розных краінах свету.